laion/Wikipedia-Exotic huggingface dataset:
ארקדי לבוביץ' קפלונוב

ארקדי לבוביץ' קפלונוב (ברוסית: Аркадий Львович Каплунов;‏ 21 בינואר 1912, גלוחוב, פלך צ'רניגוב, האימפריה הרוסית – 22 באוקטובר 1943, הכפר חודורוב, נפת מירונובסקי, מחוז קייב, ברית המועצות) היה יהודי סובייטי שעוטר לאחר מותו בעיטור גיבור ברית המועצות, סגן מפקד לעניינים פוליטיים (פוליטרוק) של חטיבת הטנקים המעוטרת מס' 54 בגיס הטנקים השביעי המעוטר של ארמיית המשמר המשוריינת השלישית של חזית וורונז', דרגתו במותו: פולקובניק המעוטר. נולד ב-21 בינואר 1912 במשפחה יהודית. במהלך מלחמת האזרחים ברוסיה משפחתו ברחה בסוף 1917 לעיר סומי. סיים בבית ספר שבע שנות לימוד (מה שנקרא בתקופתו "השכלה תיכונית לא שלמה"). כבר בגיל 12 התחיל לעבוד כשוליה אצל עובד אחר במחלקת מגפיים של בית מלאכה של שרמן אז גם הצטרף למפלגה הקומוניסטית ב-1925. עבד כאורג, מנהל עבודה במפעל הבדים של סומי. לאחר שסיים את לימודיו בבית ספר ערב, היה סגן עורך עיתון של סומי "מחרשה ופטיש", ואז מזכיר ועדת קומסומול במפעל מכונות על שם פרונזה ועוזר מנהל המחלקה הפוליטית בנושא קומסומול של בחוות המדינה החקלאית "האינטרנציונל השלישי". גויס לצבא האדום בינואר 1934 וצורף כחניך לגייס משוריין מס' 4. ב-1935 מונה להיות מפקד הטנק. בשנת 1936 שירת כעוזר פוליטרוק בחטיבה משוריינת מס' 23 בעיר פרוסקורוב. השתתף ב-1939 בפלישה למערב אוקראינה ובמערב בלארוס, במלחמת החורף. על כך קיבל עיטור הכוכב האדום. השתתף במלחמה הפטריוטית הגדולה מאז יוני 1941. ב-24 ביוני פיקד על מתקפת רגימנט משוריין מס' 86 ליד העיר דובנו שפגעה בכ-70 טנקי ורמאכט ושני גדודי חיל רגלים ממונעים. יומיים לאחר מכן הרגימנט בפיקודו הדף את הכוחות מולו כ-15 קילומטרים מערבה. על כלל הפעולות הללו הוא עוטר בעיטור הדגל האדום. נלחם בחזית דרום מערבית וחזית וורונז'. נפצע שלוש פעמים במהלך השירות. כפוליטרוק חטיבת השריון המעוטרת מס' 54 הועלה ב-14 בפברואר 1943 קיבל עיטור הדגל האדום השני ובהמשך הועלה לדרגת פולקובניק. ב-24 בספטמבר 1943 צלח את דנייפר ליד הכפר טרחטמירוב, בנפת קניב, מחוז צ'רקאסי. בדוגמה אישית הוא נתן השראה לחיילים בקרב. נהרג ב-22 באוקטובר 1943 ליד הכפר חודורוב (נפת מירונוב במחוז קייב) במהלך הפצצה אווירית. נקבר בפארק המרכזי בעיר פריאסלאב של מחוז קייב. אשתו - נדז'דה בוגדאנובה (נישאו ב-1934) בתו - נליה דף על שמו באתר "גיבורי המדינה" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דוגמת המעטפה בדף האישי באתר "יד זיכרון עברי"(ברוסית) "עבריי אוקראינה מצידו השמאלי של דניפרו: היסטוריה ותרבות - מסמכי הסמינריון המדעי העשירי, צרניהיב, 23 באפריל 2015, ISBN 978-617-7323-53-1, עמ' 153 - 154(ברוסית) עמוד ארקדי קפלונוב באתר "ג'ויש ממוריאל"(ברוסית) "אף אחד לא נשכח, שום דבר לא נשכח" בדף "וצ'נאיה פאמיאט" של האתר יומנים אישיים "לייבז'ורנאל"(ברוסית)
יחסי אלבניה–רומניה

יחסי אלבניה–רומניה מתייחסים ליחסים הדו-צדדיים של אלבניה ורומניה. לאלבניה יש שגרירות בבוקרשט ולרומניה שגרירות בטירנה וקונסוליה בקורצ'ה. שתי המדינות חברות בארגון לביטחון ולשיתוף פעולה באירופה, נאט"ו ולה פרנקופוני. בתקופה העות'מאנית המאוחרת, כמה אינטלקטואלים אלבניים פיתחו תאוריה היסטורית-פוליטית לפיה האלבנים והרומנים משווייכים כמעט לאותו הגזע ולאותה התרבות ולכן על שני העמים להילחם באימפריה העות'מאנית. רומניה הייתה המדינה הראשונה שהכירה בעצמאות אלבניה בשנת 1912. היחסים בין המדינות החלו באופן רשמי ב-16 בדצמבר 1913. במרץ 2014 ביקר לראשונה ראש ממשלת רומניה ויקטור פונטה באלבניה, ונפגש עם ראש ממשלת אלבניה אדי רמה. החל משנת 2017 יש הסכם סחר חופשי בין המדינות. שווי הסחר הדו צדדי בשנת 2016 היה 83 מיליון יורו. ההמנון האלבני הולחן על ידי המנצח הרומני צ'יפריאן פורומבסקו. מדיה וקבצים בנושא יחסי אלבניה–רומניה בוויקישיתוף Peter Tase, Romania strengthens its relations with Albania, Foreign Policy News, ‏23 במרץ 2014 Economic relations | EMBASSY OF ROMANIA in the Republic of Albania, tirana.mae.ro
דורותי מטליצקי

דורותי (דבורה) מטליצקי (באנגלית: Dorothee Metlitzki או Dorothee Metlitzky);‏ 27 ביולי 1914 קניגסברג - 14 באפריל 2001 המדן, קונטיקט) הייתה חוקרת ספרות אנגלית, מראשוני המחלקה לאנגלית באוניברסיטה העברית בירושלים, ובהמשך פרופסור לאנגלית באוניברסיטת קליפורניה בברקלי ובאוניברסיטת ייל. התמחתה בספרות והיסטוריה אנגלית מימי הביניים, בספרות ובשפה הערבית ובסופר הרמן מלוויל. נולדה ב-1914 בקניגסברג (כיום קלינינגרד), אז עדיין בפרוסיה המזרחית, שבקיסרות הגרמנית. אמה הייתה יהודיה גרמנית והאב יהודי רוסי. המשפחה עברה לאחר לידתה ליקטרינבורג, רוסיה, בעקבות עבודתו של האב, שהיה איש עסקים. כשפרצה המהפכה הבולשביקית ברוסיה נעצר האב ואילו האם ברחה עם שני ילדיה לליטא. מששוחרר האב ב-1920 מכלאו הוא הצטרף למשפחתו, אך ב-1933 נאלצה המשפחה לברוח גם מליטא, ללונדון, עקב הסביבה האנטישמית. מטליצקי הפכה בבגרותה לפעילה ציונית בבריטניה. בשנים 1933–1938 היא למדה באוניברסיטת לונדון והשלימה שני תארים שניים: באנגלית של ימי הביניים ובערבית קלאסית.. ב-1939 עלתה לארץ ישראל והחלה לשמש כמרצה (Assistant Lecturer) לאנגלית באוניברסיטה העברית בירושלים. יחד עם החוקר אדם מנדילוב היא הייתה מראשוני המחלקה לאנגלית, בה לימדה עד 1944. נישאה ב-1943 למזרחן פאול קראוס ועברה לגור עימו לסירוגין במצרים ובארץ. התאלמנה וב-1945 נישאה בשנית לאגיפטולוג ברנהרד גרדסלוף, עמו נולדה ביתה. ב-1947 חזרה לארץ ישראל, ולימדה שוב באוניברסיטה העברית בירושלים. שלוש שנים אחר כך התאלמנה בשנית וב-1953 היגרה עם בתה, לקונטיקט, ארצות הברית, שם למדה בשנים 1954–1957 לדוקטורט במחלקה ללימודים אמריקאיים באוניברסיטת ייל. הדוקטורט שלה עסק בשימוש של מלוויל בחומרים מהמזרח התיכון. נישאה בשלישית, לתקופה קצרה, לאשורולוג יעקב פינקלשטיין ועברה בעקבותיו לאוניברסיטת קליפורניה בברקלי, שם מונתה לפרופסור - חבר ב-1964, והייתה לאישה השנייה שקיבלה קביעות במחלקה לאנגלית. ב-1966 חזרה לייל, הפכה ב-1976 לפרופסור מן המניין ושם לימדה עד פרישתה ב-1984. (1977) The matter of Araby in medieval England דורותי מטליצקי, ברשת החברתית Goodreads Catherine Gallagher, 150 Years of Women in the English Department, אוניברסיטת ברקלי, ‏18 בדצמבר 2023 (באנגלית) Traugott Lawler, Dorothee Metlitzki, the Guardian, ‏30 באפריל 2001 (באנגלית) קתדרה לספרות אנגלית ע"ש מונטיפיורי באוניברסיטה, הארץ, 7 בדצמבר 1942 Dorothee Metlitzki, Jewish Women's Archive (באנגלית) היחיד והצבור, המשקיף, 29 ביוני 1944 Traugott Lawler, Dorothee Metlitzki, The Guardian, ‏30 באפריל 2001 (באנגלית)
יחסי אפגניסטן–פולין

יחסי אפגניסטן–פולין הם היחסים הדיפלומטיים, הרשמיים, ונכון ל-2020, המלאים שבין הרפובליקה האסלאמית של אפגניסטן לבין פולין. לאפגניסטן יש שגרירות בוורשה, ולפולין הייתה שגרירות בקאבול, עד נפילת העיר בידי הטאליבן ב-2021. יחסי המדינות החלה עוד בשנות ה-20 של המאה ה-20, אך נותקו לאחר מלחמת העולם השנייה ותחילתה של המלחמה הקרה. במהלך מלחמת אפגניסטן ב-1979 השלטון הקומוניסטי בפולין התייצב לצד ברית המועצות. למרות זאת תנועת האופוזיציה "סולידריות" שצברה תאוצה בפולין התנגדה למלחמה. לאחר נפילת מסך הברזל פולין שלחה כוחות לאפגניסטן במסגרת הברית הצפונית במאבק כנגד הטליבאן. בשנים שלאחר מכן פולין הוסיפה לשלוח כוחות לאפגניסטן במסגרת מלחמת אפגניסטן. מדיה וקבצים בנושא יחסי אפגניסטן–פולין בוויקישיתוף
יחסי אפגניסטן–מקסיקו

יחסי אפגניסטן–מקסיקו הם היחסים הדיפלומטיים, הרשמיים, ונכון ל-2020, המלאים שבין האמירות האיסלאמית של אפגניסטן לבין מקסיקו. אפגניסטן מיוצגת במקסיקו באמצעות השגרירות בוושינגטון די. סי. שבארצות הברית, ולמקסיקו יש שגרירות בטהראן שבאיראן. שתי המדינות חברות בארגון הסחר העולמי ובאומות המאוחדות. יחסי המדינות החלו ב-27 ביוני 1961. מאז, היחסים הבילטרליים בין שתי המדינות מתנהלים בעיקר בפורומים בינלאומיים כמו באו"ם. בשנת 1962 שלחה מקסיקו את שגרירתה הראשונה לאפגניסטן אוקטביו פס שהייתה שגרירה גם בהודו. בשנת 1980 מקסיקו הייתה חברה במועצת הביטחון של האומות המאוחדות ותמכה בהחלטה 462 שגינתה את הפלישה הסובייטית לאפגניסטן. מאז מלחמת אפגניסטן השנייה שפרצה ב-2001 מהגרים אפגנים רבים ניסו להסתנן לארצות הברית דרך שטחה של מקסיקו. בשנת 2018 הסחר הדו צדדי בין אפגניסטן למקסיקו הסתכם ב-9 מיליון דולר. אפגניסטן היא שותפת הסחר העולמית ה-165 בגודלה במקסיקו ואילו במקביל, מקסיקו היא השותפה ה-63 בגודלה באפגניסטן. הייצוא העיקרי של אפגניסטן למקסיקו כולל: טלפונים ניידים, מכונות וחלקי רכב. היצוא העיקרי של מקסיקו לאפגניסטן כולל: מקררים, בירה, פלסטיק וסיליקון.
יחסי אפגניסטן–בנגלדש

יחסי אפגניסטן–בנגלדש הם היחסים הדיפלומטיים, הרשמיים המלאים שבין האמירות האיסלאמית של אפגניסטן לבין בנגלדש. לאפגניסטן יש שגרירות בדאקה ואילו לבנגלדש אין שגרירות בקאבול. שתי המדינות חברות בארגון הסחר העולמי ובאומות המאוחדות. נכון ל-2020 פועלים באפגניסטן כ-170 מלכ"רים בנגלדשיים. בנגלדש לקחה חלק בשיקומה של אפגניסטן לאחר מלחמת אפגניסטן. מאמצים אלו זכו להוקרה על ידי נשיא אפגניסטן חאמיד כרזאי. במקביל אפגניסטן ביקשה את עזרתה של בנגלדש בשיפור מערכת החינוך שלה. בשנת 2009, משלחת בת 12 חברים מאוניברסיטאות באפגניסטן ביקרה בדאקה כדי לצבור ניסיון במערכת ההשכלה הגבוהה. בשנת 2011 למדו 35 סטודנטים אפגנים באוניברסיטאות בבנגלדש. ערך זה הוא קצרמר בנושא יחסי חוץ ובנושא אפגניסטן. אתם מוזמנים לתרום לוויקיפדיה ולהרחיב אותו.
Eternal Atake

Eternal Atake הוא אלבום האולפן השני של הראפר האמריקאי ליל עוזי ורט. האלבום יצא לאור ב-6 במרץ 2020, על ידי חברות התקליטים Generation Now ואטלנטיק רקורדס, כאלבום הפתעה, לאחר שהוכרז תחילה בשנת 2018. האלבום נתמך על ידי הסינגלים "Futsal Shuffle 2020" ו-"That Way", שנכללו מאוחר יותר כרצועות הבונוס של האלבום. באלבום הופעת אורח של הזמר האמריקאי Syd (אנ'). האלבום זכה לשבחים רבים והגיע היישר אל המקום הראשון במצעד הבילבורד 200, ובכך הפך לאלבום השני של ליל עוזי ורט שהגיע להישג זה. גרסת הדלוקס של האלבום, שיצאה בשם Lil Uzi Vert vs. the World 2, יצאה כעבור שבוע מצאתו ב-13 במרץ. בנובמבר 2020, האלבום קיבל מועמדות לפרס המוזיקה האמריקאית לאלבום הראפ המועדף בטקס פרסי המוזיקה האמריקאית 2020. מידע על האלבום Eternal Atake באתר MusicBrainz מידע על האלבום Eternal Atake באתר AllMusic האלבום Eternal Atake באתר Discogs האלבום Eternal Atake באתר ספוטיפיי האלבום Eternal Atake באתר דיזר האלבום Eternal Atake באתר אפל מיוזיק האלבום Eternal Atake באתר טיידל האלבום Eternal Atake באתר יוטיוב Pierre, Alphonse (10 במרץ 2020). "Lil Uzi Vert: Eternal Atake Album Review". פיצ'פורק. ארכיון מ-11 במרץ 2020. נבדק ב-10 במרץ 2020. {{cite web}}: (עזרה) Miller, Kai (31 ביולי 2018). "Lil Uzi Vert's 'Eternal Atake' Art References Heaven's Gate Cult". XXL. ארכיון מ-25 באוקטובר 2018. נבדק ב-17 באוקטובר 2018. {{cite web}}: (עזרה) Kelley, Caitlin (13 בדצמבר 2019). "Lil Uzi Vert Samples Tyler, The Creator & Nardwuar On His New Single "Futsal Shuffle 2020"". Genius. ארכיון מ-14 במאי 2020. נבדק ב-13 במרץ 2020. {{cite web}}: (עזרה) Lamarre, Carl (3 במרץ 2020). "Lil Uzi Vert Pays Homage to Backstreet Boys on 'That Way'". Billboard. ארכיון מ-5 במרץ 2020. נבדק ב-13 במרץ 2020. {{cite web}}: (עזרה) Caulfield, Keith (15 במרץ 2020). "Lil Uzi Vert's 'Eternal Atake' Debuts at No. 1 on Billboard 200 Chart With Biggest Streaming Week Since 2018". Billboard. ארכיון מ-15 במרץ 2020. נבדק ב-16 במרץ 2020. {{cite web}}: (עזרה) Warner, Denise (22 בנובמבר 2020). "Here Are All the Winners From the 2020 AMAs". Billboard. נבדק ב-26 בנובמבר 2020. {{cite web}}: (עזרה) Billboard 200 Albums, Billboard, ‏2023 (באנגלית אמריקאית)
יחסי בנגלדש–מצרים

יחסי אפגניסטן–בנגלדש הם היחסים הדיפלומטיים, הרשמיים המלאים שבין מצרים לבין בנגלדש. למצרים יש שגרירות בדאקה ולבנגלדש יש שגרירות בקהיר. שתי המדינות חברות בארגון לשיתוף פעולה אסלאמי. בנגלדש שלחה צוותים רפואיים וציוד למצרים בזמן מלחמת יום הכיפורים במלחמת יום הכיפורים. בשנת 1974 מצרים בראשות הנשיא אנואר סאדאת תרמה 44 טנקים לבנגלדש שהובלה על ידי מוג'יבור רחמן. אלו היו הטנקים הראשונים שהגיעו לידי צבא בנגלדש לאחר עצמאות המדינה.
Synchronous optical networking

Synchronous Optical NETworking (בראשי תיבות: SONET) ו-Synchronous Digital Hierarchy (בראשי תיבות: SDH) הם תקנים המאפשרים העברה של מספר זרמי נתונים דיגיטליים שונים על גבי אותו סיב אופטי בצורה סינכרונית, בעזרת לייזר או אור LED בעל קוהרנטיות גבוהה. השיטה פותחה כדי להחליף את PDH, ששימש להעברה של מספר גדול של שיחות טלפון ונתונים, תוך הימנעות מבעיות סנכרון. SONET הוא תקן שנמצא בשימוש בעיקר בארצות הברית וקנדה, בעוד ש-SDH הדומה לו נמצא בשימוש בשאר העולם וגם בישראל, וציוד תמסורת רב ברשתות הטלפון פועל לפיו. למרות ש-SONET פותח לפני SDH, הוא נחשב לגרסה של SDH בשל הנפוצות הגדולה יותר של SDH בעולם. פרוטוקול SDH פותח במקור על ידי מכון התקנים האירופי לטלקומוניקציה (ETSI) וכיום מוגדר בתקני איגוד הטלקומוניקציה הבין-לאומי (ITU) במספרים G.783, G.784, G.803, ו-G.707. פרוטוקול SONET מוגדר בתקן GR-253-CORE של חברת Telcordia ובתקן T1.105 של מכון התקנים האמריקני, שמגדיר העברת מידע דגיטלי בסיבים תוך שימוש בלייזרים או בדיודות פולטות אור (LED). שני הפרוטוקולים פותחו בשנות ה-80 כדי להחליף את מערכות ה-PDH המיושנות, כדי להאחיד את ציוד הטלפון בקצב גבוה, להגדיל את אמינות הציוד ולאפשר שימוש בציוד של ספקים שונים. תקשורת אופטית תקשורת מבוססת סיב אופטי בטור זה מופיע קצב המידע, והוא נמוך יותר מקצב הקו בגלל תקורת התקן. למרות שבתקן מוגדרים כל הקצבים שבטבלה, הקצבים המצויים יותר מתחילים ב-OC-3 ועולים בכפולות של 4 (באופן מעשי אין ציוד בקצב OC-24). משיקולים כלכליים, רוב מערכות התמסורת פועלות בקצבים של OC-48 ו-OC-192, המכונים גם "2.5 גיגה ביט לשנייה" ו-"10 גיגה ביט לשנייה", קירוב לקצבים המדויקים של התקנים. OC-768, הפועל בקצב של 40 גיגה ביט לשנייה, הוא תקן חדש והציוד שפועל בו יקר, ולפיכך אין עדיין פריסה ניכרת של ציוד בקצב זה. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
One Whole Day

One Whole Day (בעברית: יום שלם אחד) הוא סינגל שהוקלט על ידי הזמרת האמריקאית דיקסי ד'אמליו, בהשתתפות הראפר ויז קאליפה. השיר יצא לאור ב-4 בדצמבר 2020, על ידי חברת התקליטים HITCO, כסינגל שלא מתוך אלבום. השיר נכתב על ידי לינדי רובינס, ברוק טומלינסון, ויז קאליפה ואנדרו גולדשטיין והופק על ידי אנדרו גולדשטיין. השיר נכלל באלבום הבכורה העתידי של ד'אמליו, בו ייכלל גם סינגל הבכורה שלה "Be Happy", שיצא לאור ב-26 ביוני 2020 ותוכנן להיות הסינגל המוביל מתוכו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות. כלפי השיר הופנו מאות ביקורות חיוביות ושליליות כאחד, תוך שהוא יצר מחלוקת בעקבות כך שנטען שתוכנו הלירי טיפשי וחסר תכלית. כמו כן, נטען כי מדובר בשיר דיס, אך מגזינים ואתרי מוזיקה שונים פרסמו שהוא אינו כזה. באתר Vulture.com פורסמה כתבה אודות השיר. בנוסף לכך, הופנו כלפי השיר שלל ביקורות נוספות. הווידאו קליפ הרשמי של השיר פורסם ב-4 בדצמבר 2020 בשידור חי והפך לוויראלי כאשר צבר בפחות מחמישה ימים, למעלה מ-10 מיליון צפיות. בתחילת הקליפ, ניתן לראות את שמה של דיקסי ד'אמליו ואת שמו של ויז קאליפה ולאחר מכן אותה, כשהיא מאופרת ושרה את השיר. נכון לדצמבר 2020, מונה הצפיות של הקליפ עומד על למעלה מ-10 מיליון צפיות. סרטון השיר "One Whole Day" באתר יוטיוב לינדי רובינס, ברוק טומלינסון, אנדרו גולדשטיין, ויז קאליפה Dixie D'Amelio (Ft. Wiz Khalifa) – One Whole Day (באנגלית), נבדק ב-2020-12-09 DD1* by Dixie D'Amelio, Genius (באנגלית) Dixie D'Amelio – Be Happy (באנגלית), נבדק ב-2020-12-09 One Whole Day (feat. Wiz Khalifa), נבדק ב-2020-12-09 Dixie D'Amelio : One Whole Day "n'est en aucun cas une diss song", Dexerto.fr Zoe Haylock, Unlikely Duo Dixie D’Amelio and Wiz Khalifa Drop “One Whole Day” Video, Vulture, ‏2020-12-04 (באנגלית אמריקאית) All The TikTok Stars Featured On Dixie D'Amelio's New Music Video For 'One Whole Day', ScreenRant, ‏2020-12-04 (באנגלית אמריקאית) Carolyn Twersky, It Totally Seems Like Dixie D’Amelio’s New Song "One Whole Day" is About Griffin Johnson, Seventeen, ‏2020-12-04 (באנגלית אמריקאית) Check Out Latest English Official Music Video Song 'One Whole Day' Sung By Dixie D'Amelio Featuring Wiz Khalifa | English Video Songs - Times of India, timesofindia.indiatimes.com (באנגלית) , Dixie D’Amelio Reveals Cover Art For Next Single ‘One Whole Day’ With Wiz Khalifa! | Dixie D'Amelio, Music : Just Jared Jr. (בAmerican English) , V Magazine Simone Fortin, Dixie D'Amelio a sorti une chanson pour rabaisser son ex, Griffin Johnson, billie, ‏2020-12-07 (בצרפתית) Dixie D'Amelio - One Whole Day Feat. Wiz Khalifa (Official Video)
High Off Life

High Off Life הוא אלבום האולפן השמיני של הראפר האמריקאי פיוצ'ר. האלבום יצא לאור ב-15 במאי 2020, על ידי חברות התקליטים פריבנדז ואפיק רקורדס. האלבום הופק על ידי די ג'יי אסקו, חבר קרוב ומפיק תכוף של פיוצ'ר. האלבום כולל הופעות אורח של טראוויס סקוט, YoungBoy Never Broke Again, יאנג ת'אג, ליל עוזי ורט, דרייק, ליל דורק, מיק מיל, דו בוי (אנ'), דה-בייבי וליל בייבי. האלבום זכה בעיקר לביקורות חיוביות מצד מבקרי המוזיקה והגיע היישר אל המקום הראשון במצעד הבילבורד 200. זהו האלבום השביעי ברציפות של פיוצ'ר שהגיע למקום הראשון במצעד. האלבום נתמך על ידי חמישה סינגלים, "100 Shooters",‏ "Last Name",‏ "Life Is Good",‏ "Tycoon",‏ "Trillionaire", כאשר "Life Is Good" הגיע בשיאו למקום השני במצעד הבילבורד הוט 100. מידע על האלבום High Off Life באתר MusicBrainz האלבום High Off Life באתר ספוטיפיי Hussey, Allison (15 במאי 2020). "Future Releases New Album High Off Life: Listen". Pitchfork. ארכיון מ-9 ביוני 2020. נבדק ב-24 ביולי 2020. {{cite web}}: (עזרה) Caulfield, Keith (24 במאי 2020). "Future Flies 'High' With Seventh No. 1 Album on Billboard 200 Chart". Billboard. ארכיון מ-27 במאי 2020. נבדק ב-24 במאי 2020. {{cite web}}: (עזרה) "Future Chart History: Hot 100". Billboard. ארכיון מ-15 בדצמבר 2019. נבדק ב-16 במאי 2020. {{cite web}}: (עזרה)
ארמונד סוסנה

ארמונד (עמרם) סוסנה (1954 – 9 בדצמבר 2020) היה מוזיקאי ופייטן ישראלי, מחלוצי המוזיקה המזרחית-חסידית. נולד במרוקו לפרחה ולמשה סוסנה, ובילדותו למד פיוט ומוזיקה מרוקאית, ובעיקר את משקלי ה"אלא האנדלוסיה" וסגנון השעבי. בשנת 1962 עלה לישראל והתיישב בקריית שמונה. בצעירותו למד בבית היתומים דיסקין, ומגיל 14 עד 17 למד מלונאות. בהמשך שימש כשף, ולמד מקאמים אצל הכנר סמי לוי. בשלב מסוים למד בישיבת אור החיים. מגיל צעיר הופיע בבית הספר, ובלהקות ג'אז-רוק שונות שפעלו באזור מגוריו. בשנות ה-80 של המאה ה-20 ביצע שירים עם להקת גן עדן. בשנות ה-90 המוקדמות של המאה ה-20 החל להופיע כזמר בחתונות, בהילולות, באירועים של תנועת ש"ס ובאירועים ציבוריים של רבנים ואדמו"רים שונים. בתקופה שבה היה נהוג בציבור החרדי לקיים חתונות בליווי תזמורת של כלי נגינה בלבד, סוסנה נחשב לחלוץ בתחום כאשר החל להופיע באירועים כזמר, בנוסף לכלי הנגינה. סוסנה הוציא מאות שירים, ופיתח סגנון מוזיקלי ייחודי בישראל ובעיקר במגזר הדתי, שכלל שירה בשילוב מספר סגנונות מהעולם כמו מוזיקה יוונית, מוזיקה כורדית (אנ'), מוזיקה מרוקאית ומוזיקה טורקית לצד ג'אז, רוק ומוזיקה חסידית. באלבומיו שיצאו בשנות ה-90, שיתף פעולה עם המוזיקאי ג'קי אלקיים, שכתב, שר והלחין עבורו. סוסנה הלך לעולמו ב-9 בדצמבר 2020 לאחר מחלה. בנו הוא הרב משה סוסנה, מוזיקאי ולשעבר רב בקהילה בווירג'יניה שבארצות הברית. בן נוסף הוא המוזיקאי ישראל סוסנה. רשימה חלקית: לשיר ולרקוד עם ארמונד סוסנה אפתח פי, 1984 שבת בירושלים, 1986 שער הרחמים, 1997 20 להיטים במחרוזת 1, 1997 20 להיטים במחרוזת 2, 1997 אדון הסליחות, 1998 שירו לה' חסידיו, 1990 רינתי לצדיק. ארץ במתנה. ערוץ 7, הזמר והפייטן ארמונד סוסנה הלך לעולמו, באתר ערוץ 7, 9 בדצמבר 2020 איציק אוחנה, ‏"מבכים את פטירתו": הזמר הרב ארמונד סוסנה ז"ל, באתר כיכר השבת, 9 בדצמבר 2020 הפייטן והזמר ר' ארמונד סוסנה ז"ל הלך לעולמו, באתר בחדרי חרדים, 9 בדצמבר 2020 הערוץ של ארמונד סוסנה, באתר יוטיוב ארמונד סוסנה, דף שער בספרייה הלאומית
דרום קאלימנטן

דרום קאלימנטן (באינדונזית: Kalimantan Selatan) הוא אחד ממחוזות אינדונזיה, הממוקם בדרום האי בורנאו. המחוז מכיל כשתי ערים ו-11 נפות שונות. המחוז הוקם באוקטובר 1950. ברית המחוז היא העיר בנג'ארמסין. האירופאים הגיעו לאזור בתחילת המאה ה-16. במקביל הגיע האסלאם לאי ומרבית מתושביו התאסלמו. ההולנדים בנו בתחילה עמדת סחר באזור, אך גורשו על ידי הבריטים במהלך מלחמות נפוליאון. לאחר סיום המלחמותה, הבריטים החזירו את האזור להולנדים. לאחר קרב איי הודו המזרחיים בשנת 1942 האי נכבש על ידי האימפריה היפנית. ב-17 בספטמבר 1945 נכנעו השלטונות היפניים המקומיים לצבא האוסטרלי. ב-1 ביולי 1946 החזירה אוסטרליה את השליטה לממשלה הקולוניאלית ההולנדית. הייצוא של דרום קאלימנטן הוא השביעי בגודלו מבין מחוזותיה של אינדונזיה. מקור התעסוקה הגדול ביותר הוא החקלאות סבה עובדים כ-38.2% מהתושבים. כ-20.59 אחוזים עובדים במסחר. מדיה וקבצים בנושא דרום קאלימנטן בוויקישיתוף אתר האינטרנט הרשמי של דרום קאלימנטן דרום קאלימנטן, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
פורמט העברת גנים

פורמט העברת גנים (באנגלית: Gene transfer format; בראשי תיבות: GTF) הוא פורמט קובץ המשמש להחזקת מידע על מבנה הגן. זהו פורמט טקסט המופרד באמצעות TAB המבוסס על פורמט התכונות הכלליות (GFF), אך מכיל כמה מוסכמות נוספות הספציפיות למידע גנטי. GTF זהה ל-GFF, בגרסה 2. מבנה הפורמט נראה כדלהלן: שם הגן, מקור, מטרה, התחלת המקטע, סוף המקטע, ציון, גדיל, מסגרת, תכונות (אופציונלי), הערות (אופציונלי). שם הגן: שם הרצף. בדרך כלל, זהו מזהה הכרומוזום או מזהה הקונטיג (רצף רצפי קריאה חופפים בגנום המורכבים לרצף יחיד). שדה זה חייב להיות ייחודי בכל GTF עבור שדה ההערות הערות. מקור: עמודת המקור צריכה להיות תווית אינדיקטיבית המציינת מהיכן ההערות - בדרך כלל השם של תוכנית חיזוי או מסד נתונים ציבורי. מטרה: סוגי התכונות הבאים נדרשים: "CDS", "start_codon", "stop_codon". התכונות "5UTR", "3UTR", "inter", "inter_CNS", "intron_CNS" ו-"exon" הן אופציונליות. כל התכונות האחרות לא יחשבו. על הסוגים להיות בעלי אותיות גדולות וקטנות מדויקות כמצוין. התחלת וסוף מקטע: מיקומי התחלת וסוף המקטע המדובר. ערך ההתחלה חייב להיות קטן או שווה לערך הסוף. ציון: מידת הביטחון בקיומה של התכונה ובמיקומה. לערך של שדה זה אין קנה מידה עולמי, אך יכול להיות שהוא בעל משמעות יחסית כאשר השדה של המקור מציין את תוכנית החיזוי המשמשת ליצירת ביאור זה. זה יכול להיות מספר שלם או שבר. גדיל: כיוון הגדיל. מוגדר כ- + (קדימה) או - (לאחור). מסגרת: 0 מציין שהתכונה מתחילה בקודון שלם בבסיס 5 '. 1 פירושו שיש בסיס נוסף אחד (הבסיס השלישי של קודון) לפני הקודון השלם הראשון ו- 2 אומר שיש שני בסיסים נוספים (הבסיס השני והשלישי של הקודון) לפני הקודון הראשון. תכונות: רשימה המופרדת בנקודה-פסיק של זוגות ערך-תג, המספקת מידע נוסף על כל תכונה. הערות: מתחילה ב "#" ונגמרת בסוף אותה השורה. מידע מאתר הביו-אינפורמטיקה של UCSC Genome תיאור פורמט GTF v2.2 מפורט GFF/GTF info, from Ensembl ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פורמט העברת גנים".
נתן כהן (פירושונים)

האם התכוונתם ל... נתן כהן – מוזיקאי, זמר ומלחין ישראלי נתי כהן – מאמן כדורסל ישראלי נתן כהן (אתלט) – אתלט בלגי נייתן כהן (מבקר) (אנ') – מבקר תיאטרון קנדי נתן כהן (חוקר תרבות יידיש) – פרופסור באוניברסיטת בר-אילן נייתן כהן (חותר) – חותר ניו זילנדי נייתן כהן (פרופסור לעבודה סוציאלית) – מחנך לעבודה סוציאלית, ממייסדי איגוד העובדים הסוציאליים הלאומי (אנ') ראו גם נתנאל כהן (קצין) – לשעבר מנכ"ל משרד התקשורת וקצין קשר ותקשוב ראשי בצה"ל ראו Cohen, Nathan Edward, Encyclopaedia Judaica;‏ Wolfgang Saxon, Nathan Cohen, 91; Helped Reshape Social Work, The New York Times, February 13, 2001.
ארגון האו"ם לפיתוח תעשייתי

ארגון האו"ם לפיתוח תעשייתי (באנגלית: United Nations Industrial Development Organization, או בראשי תיבות: UNIDO) הוא ארגון של האומות המאוחדות הכפוף למועצה הכלכלית חברתית של הארגון אשר הוקם ב-17 בנובמבר 1966. המטה הראשי של הארגון ממוקם בווינה, אוסטריה, ומשרדי הארגון ממוקמים בעוד כ-60 מדינות. מטרת הארגון היא לסייע למדינות בפיתוח כלכלי ותעשייתי. נכון לאפריל 2019 חברות בארגון כ-170 מדינות שמשפיעות על מדיניותו. בארגון עובדים כ-670 איש ואישה והוא נעזר בייעוץ של כ-2,800 מומחים מרחבי העולם. ישראל אשררה את הצטרפותה לארגון בשנת 1983. ארגון המזון והחקלאות התוכנית הסביבתית של האו"ם ארגון הסחר העולמי מדיה וקבצים בנושא ארגון האו"ם לפיתוח תעשייתי בוויקישיתוף אתר האינטרנט הרשמי של ארגון האו"ם לפיתוח תעשייתי (באנגלית) ארגון האו"ם לפיתוח תעשייתי, ברשת החברתית פייסבוק ארגון האו"ם לפיתוח תעשייתי, ברשת החברתית אקס (טוויטר) ארגון האו"ם לפיתוח תעשייתי, ברשת החברתית אינסטגרם ארגון האו"ם לפיתוח תעשייתי, ברשת החברתית LinkedIn ארגון האו"ם לפיתוח תעשייתי, סרטונים בערוץ היוטיוב ארגון האו"ם לפיתוח תעשייתי, באתר פליקר ארגון האו"ם לפיתוח תעשייתי, באתר אנציקלופדיה בריטניקה (באנגלית) ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
יאקוב ברנום סקווניוס אסטרופ

יאקוב ברנום סקווניוס אסטרופ (בדנית: Jacob Brønnum Scavenius Estrup;‏ 16 באפריל 1825 – 24 בדצמבר 1913) היה פוליטיקאי דני, שכיהן כראש ממשלת דנמרק ושר האוצר בשנים 1875–1894. אסטרופ נולד ב-16 באפריל 1825 באי שלן. אסטרופ כיהן כשר הפנים בשנים 1865–1869 בממשלתו של כריסטיאן אמיל פריס. בשנת 1875 התמנה לראש הממשלה. בשנת 1884 מפלגתו קיבלה רק כ-19 מושבים בפולקטינג (מתוך 102) אך אסטרופ סירב להתפטר והמשיך לכהן בתפקיד עוד כעשור. ב-21 באוקטובר 1885 התרחש ניסיון התנקשות כושל באסטרופ. אסטרופ בתגובה העביר חוקים שונים המגבילים את העיתונות, הגביל את הזכות להחזיק נשק והרחיב סמכויות המשטרה. בשנת 1878 עוטר במסדר הפיל. נפטר ב-24 בדצמבר 1913. מדיה וקבצים בנושא יאקוב ברנום סקווניוס אסטרופ בוויקישיתוף יאקוב ברנום סקווניוס אסטרופ, באתר אנציקלופדיה בריטניקה (באנגלית) Jacob Scavenius – godsejer | lex.dk, Dansk Biografisk Leksikon (בדנית) MIK - Estrup, Jacob Brønnum Scavenius, web.archive.org, ‏29 באוקטובר 2005 103982@au.dk, Jacob Brønnum Scavenius Estrup, 1825-1913, danmarkshistorien.dk (בדנית) ערך זה הוא קצרמר בנושא פוליטיקאים ובנושא דנים. אתם מוזמנים לתרום לוויקיפדיה ולהרחיב אותו.